       Z A P I S N I K

                      s 5. sjednice Vijeća Gradske  četvrti Stenjevec
održane 19. listopada 2021. s početkom u 18,30 sati
u velikoj dvorani PU Susedgrad

Sjednicom predsjedava predsjednik VGČ Stenjevec Ivan Zelenić.
Evidentiranjem članova utvrđeno je da je nazočno  19 članova Vijeća. 
NAZOČNI : Slavica Bilić, Tin Dukanović, Natko Felbar, Goran Furdek, Davorka Horvat,Ivana Kukor, Ivica Marić, Hana Miljanić, Maja Mucko, Marijana Nodilo, Danijel Perić, Dubravka Rusan, Davor Stanković, Dina Vozab, Franjo Vrbić, Gabriela Tomazić, Sara Vučić, Ivan Zelenić, Marin Živković
NENAZOČNI: nema
OSTALI NAZOČNI: Kristina Starčević – voditeljica, Jadranka Gobac – stručna referentica,     doc.dr.sc.Miro Hanževački – ravnatelj DZ Zapad, Marcelo Milovac – predsjednik VMO Stenjevec-jug, Krešimir Čukman – predsjednik VMO Špansko sjever
Predsjednik je pozdravio nazočne i otvorio raspravu o verifikaciji Zapisnika s 4.sjednice Vijeća Gradske četvrti Stenjevec.
Primjedbu na Zapisnik iznijela je Ivana Kukor. 

 Predsjednik je zaključio raspravu, naveo da će se napraviti korekcija zapisnika prema primjedbi i  predložio glasovanje o verifikaciji Zapisnika.
Konstatira se da je jednoglasno s 19 glasova „za“  verificiran Zapisnik s 4. sjednice VGČ 
Stenjevec s ispravkom u skladu s navedenim primjedbama. 
Predsjednik je iznio prijedlog dnevnog reda s izmjenom na način da se s dnevnog reda povlači točka 5. Prijedlog zaključka o davanju prostora na Samoborskoj 90 na upravljanje Gradu. 
U raspravi su sudjelovali Davor Stanković i Slavica Bilić. Nakon rasprave predsjednik je stavio prijedlog dnevnog reda na glasovanje. 
Konstatira se da je jednoglasno s 19 glasova „za“ usvojen slijedeći:

                              
DNEVNI RED:
1. Prijedlog zaključka o izmjeni Financijskog plana Gradske četvrti Stenjevec za 2021.

2. Prijedlog zaključka o izmjeni Plana komunalnih aktivnosti Gradske četvrti Stenjevec u 2021.

3. Prijedlog Plana prioriteta Gradske četvrti Stenjevec za 2022.

4. Prijedlog zaključka o davanju prostora na Trgu Ivana Kukuljevića 1,Gradskom uredu za zdravstvo

5. Prijedlog zaključka o predlaganju kandidata za suce porotnike Općinskog kaznenog suda u Zagrebu
6. Prometna problematika na području Gradske četvrti Stenjevec

7. Prijedlozi zaključaka- davanje mišljenja prema čl. 86. Statuta Grada Zagreba
8. Informacije, pitanja i prijedlozi
Točka 1. 
Prijedlog zaključka o izmjeni Financijskog plana Gradske četvrti Stenjevec za 2021.

Predsjednik je dao riječ Kristini Starčević.

Kristina Starčević obrazložila je prijedlog akta.

Predsjednik je otvorio raspravu. 

Nije bilo prijavljenih za raspravu pa je predsjednik predložio glasovanje o prijedlogu. 

Konstatira se da je jednoglasno s 19 glasova „za“ usvojen Zaključak o izmjeni Financijskog plana Gradske četvrti Stenjevec za 2021. i nalazi se u prilogu Zapisnika. 
Točka 2. 

Prijedlog zaključka o izmjeni Plana komunalnih aktivnosti Gradske četvrti Stenjevec u 2021.
Na sjednicu je došao Miro Hanževački – ravnatelj DZ Zapad.

Predsjednik je obrazložio prijedlog zaključka. Naveo je da su u PKA uvršteni prijedlozi mjesnih odbora. Otvorio je raspravu. 

Nije bilo prijavljenih za raspravu. Predsjednik je predložio glasovanje o prijedlogu zaključka.

Konstatira se da je jednoglasno s 19 glasova „za“ usvojen Zaključak o izmjeni Plana komunalnih aktivnosti Gradske četvrti Stenjevec u 2021.

.
Točka 3.
Prijedlog Plana prioriteta Gradske četvrti Stenjevec za 2022.
Predsjednik je naveo da su prijedlozi za Plan prioriteta od strane mjesnih odbora proslijeđen svim članovima Vijeća. Otvorio je raspravu. 

U raspravi su sudjelovali Gabriela Tomazić, Maja Mucko, Ivana Kukor, Ivan Zelenić, Franjo Vrbić, Kristina Starčević i Daniel Perić. 
Nakon provedene rasprave predsjednik je preložio glasovanje o prijedlogu.

Konstatira se da je jednoglasno s 19 glasova „za“ usvojen Plan prioriteta Gradske četvrti Stenjevec za 2022. 

Točka 4. 
Prijedlog zaključka o davanju prostora na Trgu Ivana Kukuljevića 1,Gradskom uredu za zdravstvo

Predsjednik je predstavio Vijeću doc.dr.sc.Miru Hanževačkog – ravnatelja DZ Zapad i dao  riječ Dini Vozab kako bi obrazložila prijedlog zaključka.

Dina Vozab izvijestila je nazočne o sastanku koji je održan vezano uz prostor na Trgu Ivana Kukuljevića 1 s predstavnicima GU za zdravstvo koji bi privremeno preuzeli prostor. 

Miro Hanževački naveo je da Dom zdravlja Zagreb zapad ima izrazitu potrebu za dodatnim prostorom te bi korištenje prostora na Trgu Ivana Kukuljevića bilo privremeno rješenje kako bi se ublažio nedostatak timova obiteljske medicine. 

Nakon uvodnih obrazloženja predsjednik je otvorio raspravu. U raspravi su sudjelovali Dubravka Rusan, Slavica Bilić i Davor Stanković. Nakon provedene rasprave predsjednik je predložio glasovanje o prijedlogu. 
Konstatira se da je jednoglasno s 19 glasova „za“ usvojen slijedeći: 

Z A K LJ U Č A K
Vijeće Gradske četvrti Stenjevec suglasno je da se prostor Mjesnog odbora Špansko – sjever, Trg Ivana Kukuljevića 1, prostorija na polukatu, ustupi na privremeno korištenje Domu zdravlja Zagreb – zapad u svrhu patronažne djelatnosti.

Točka 5. 
Prijedlog zaključka o predlaganju kandidata za suce porotnike Općinskog kaznenog suda u Zagrebu

Predsjednik je naveo da postoje dva kandidata. Pročitao je prijedlog zaključka. 

Konstatira se da je sa 14 glasova „za“ i 5 „suzdržanih“ usvojen slijedeći: 

Z A K LJ U Č A K
Vijeće Gradske četvrti Stenjevec predlaže Jadranka Blažinića za suca porotnika Općinskog kaznenog suda u Zagrebu te Natašu Jelaču za suce porotnike za mladež.
Točka 6.
Prometna problematika na području Gradske četvrti Stenjevec

Predsjednik je dao riječ voditelju radnog tijela za obavljanje poslova iz područja prometa kako bi pročitao prijedloge zaključaka vezanih uz promet, a koje su VGČ-u uputila Vijeća mjesnih odbora s područja Gradske četvrti Stenjevec.

Goran Furdek pročitao je prijedloge zaključaka. 

Predsjednik je otvorio raspravu .

U raspravi su sudjelovali Ivana Kukor i Davor Stanković.

Nakon provedene rasprave predsjednik je preložio glasovanje o prijedlozima zaključaka.
Konstatira se da su jednoglasno sa 19 glasova „za“ usvojeni slijedeći zaključci:

Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o obnovi horizontalne signalizacije (pješački prijelazi, upozorenja za blizinu škole) duž Poljačke ulice i Svačićeve ulice, koje su najfrekventniji smjerovi kretanja djece prema vrtiću i školi s obzirom da je ista oštećena, izlizana i slabo vidljiva.

Osim obnove postojeće signalizacije, traži se i iscrtavanje novih pješačkih prijelaza na krajevima ulica na spoju sa Svačićevom ulicom, po uzoru na Sokolsku ulicu, gdje izlaz iz svake ulice ima pješački prijelaz. Pješačke prijelaze na strani Svačićeve ulice trenutno imaju samo Ulica Stjepka Pasanca i Ulica Matije Gupca, te je potrebno prijelaze iscrtati i na preostalim ulicama – Ulica Mije Goričkog, Ulica Braće Seljana, Mariborska ulica, Lermanova ulica i Celjska ulica. Novim pješačkim prijelazima dodatno se osigurava kretanje djece prema školi i vrtiću, s obzirom da automobili nerijetko brzo ulaze ili izlaze na Svačićevu ulicu te bi pješački prijelazi trebali služiti za oprez i smanjenje brzine kretanja vozila, te vidljivost djece.

Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o iscrtavanju pješačkog prijelaza na Sokolskoj ulici ispred mosta koji vodi na Zagrebačku i Tomislavovu ulicu kod ulaza na česticu 6929/16 jer se zbog blizine osnovne škole tim prijelazom koriste djeca koja u školu dolaze iz smjera Zagrebačke ceste i Tomislavove ulice.
      




 Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o nadzoru i regulaciji prometa u Gradu Zagrebu da zbog gužvi u križanju Sokolska ulica/Zagrebačka cesta/Rudeška cesta u jutarnjim terminima radnim danom, koje uzrokuju kompletan zastoj uključujući i onaj javnog prijevoza odnosno ZET autobusa i nemogućnost legalnog uključivanja u promet, naprave analizu i izvid na terenu te predlože rješenje za navedeni problem.

Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o iscrtavanju oznaka za biciklističke staze cijelom sjevernom i južnom stranom Ulice Ivane Brlić Mažuranić.

 Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o iscrtavanju zebri i to na lokacijama:

-Ulica Janka Matka kod pomoćnog ulaza u školu – u razini spajanja s ulicom iz smjera Ulice Milivoja Matošeca

-Ulica Kožinčev put – u razini ulice Kožinčev odvojak I

-Ulica Vrapčanska putina -  u razini Injatićke/Brezdaničke ulice

-spoj Ulice Zvonimira Furtingera i Ante Topića Mimare – kod kvartovskog dućana, te Ulica Ante Topića Mimare u razini kućnog broja 61 (obnavljanje crtovlja)

       




Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja za postavljanje prometnih stupića na sjevernom i južnom nogostupu na ulazu iz Ulice Malešnica u Ulicu Malešnica V.

 Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja za sanaciju  ploča pješačke zone Stenjevec kod ulazne rampe sa Samoborske ceste (kod kioska Tisak).

      




 Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja za postavljanje znaka ´STOP´ na križanju Vršičke i Kaninske ulice radi bolje regulacije prometa.

Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja za postavljanje znaka zabrane parkiranja u Ulici Stenjevečka 8G.

Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja da se na parkingu preko puta ulice Drage Gervaisa 24, 26, 28 postave betonske kocke koje se nalaze s jedne strane i na drugu kako auti prilikom parkiranja ne bi stvarali rupe po travi/zemlji te da se parking mjesta propisno označe.

Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o postavljanju stupića na južnom djelu kolnika ulice Maršanići I koji bi spriječili parkiranje na prostoru predviđenog za prolaz pješaka.
 Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o sanaciji križanja Zagrebačke ulice i Zagrebačke avenije u sjeverozapadnom djelu izgradnjom dodatne trake za desno skretanje vozila koja dolaze sa sjevera Zagrebačkom ulicom u smjeru juga i izgradnjom pješačkog otoka na navedenoj lokaciji. Takav pješački otok postoji na istočnoj i južnoj strani navedenog križanja.
 Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja za usporavanjem brzine prometa oko pješačkih prijelaza i eventualno dodavanje novog pješačkog prijelaza

prijedlogom stanara zgrade Ulice Drage Gervaisa 3.

Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja za usporavanjem kretanja brzine prometa oko pješačkih prijelaza u ulici Gustava Krkleca prema ulici Maršanići i Drage Gervaisa.

    




   Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o zamjeni postojećih uspornika s blažim (i dalje učinkovitim) za aute koji prolaze prilagođenom brzinom u ulicama: Drage Stipca, Francesca Tenchinija, Vlade Gotovca, Ante Mike Tripala, Josipa Strganca te Miroslava Milića.

  Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja da se na sjevernom izlazu iz kružnog toga kod City Centa zamjeni znak zabrane zaustavljanja i parkiranja sa znakom ograničenja brzine 40 km/h. Vjerujemo da je potrebno dodati znak ograničenja brzine, ali znak zabrane parkiranja ne treba ukloniti.

Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja da se na sjevernom izlazu iz kružnog toga kod City Centa zamjeni znak zabrane zaustavljanja i parkiranja sa znakom ograničenja brzine 40 km/h. Vjerujemo da je potrebno dodati znak ograničenja brzine, ali znak zabrane parkiranja ne treba ukloniti.

Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o postavljanju uzdignute plohe sa označenim pješačkim prijelazom na lokaciji Stenjevečka 55. Postavljanje se traži zbog sigurnosti sudionika u prometu, posebno djece koja koriste taj put za dolazak u školu.

Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o postavljanju ˝oznake zone smirenog prometa˝ u Ulici Rašenički put.

Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o mogućim rješenjima parkiranja i zaustavljanja prometa u Medarskoj ulici – dijelu kojim teče promet jednosmjerno prema zapadu od križanja sa Zagrebačkom cestom.
       




Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet izlazak na teren, te donošenje rješenja o mogućnosti postavljanja prometnih stupića u Medarskoj ulici od kbr. 4 do 10 .

 Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o postavljanju prometnog zrcala na adresi I. Poljski put.

Radove postavljanja prometnog ogledala financirat će stanari sredstvima pričuve.

       




Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o postavljanju uspornika na adresi Pavlenski put 5H, kao i izmjenu uspornika na adresi Pavlenski put 5A.
Točka 8. 
Prijedlozi zaključaka- davanje mišljenja prema čl. 86. Statuta Grada Zagreba
Predsjednik je pročitao prijedloge zaključaka. Otvorio je raspravu. Nije bilo prijavljenih za raspravu pa je predložio glasovanje. 

Konstatira se da je jednoglasno sa 19 glasova „za“ usvojen slijedeći: 

  Z A K LJ U Č A K
Vijeće Gradske četvrti Stenjevec je suglasno s prijedlogom odluke o izmjenama Odluke o raspoređivanju sredstava za redovito godišnje financiranje političkih stranaka u 2021.
Konstatira se da je jednoglasno sa 19 glasova „za“ usvojen slijedeći: 

Z A K LJ U Č A K
Vijeće Gradske četvrti Stenjevec je suglasno s prijedlogom Odluke o visini turističke pristojbe za 2023. godinu.
Točka 9. 
Informacije, pitanja i prijedlozi
Davor Stanković postavio je pitanje koje treba uputiti prema nadležnim uredima vezano uz uređenje Tomislavove ulice. Također postavio je upit što se poduzima u vezi paljenja i zakopavanja otpada kod jezera Dubravica u ulici Jankomir. 
Predsjednik je naveo da projekt Tomislavove ulice zapinje na rješavanju imovinsko pravnih odnosa. 

Danijel Perić naveo je da još nije dobio odgovor na pitanje koje je postavio na prethodnoj sjednici, a odnosi se na natkrivene terase ugostiteljskih objekata na Trgu Ivana Kukuljevića, koliko ih ima dozvolu za to?

Predsjednik je odgovorio da gradski uredi imaju rok od 30 dana kako bi odgovorili na pitanje. 

Kristina Starčević navela je da je pitanje proslijeđeno. Ukoliko ne dobijemo odgovor uputit će se požurnica. 

Ivana Kukor postavila je više pitanja vezano uz gradske prostore i njihov status. Pitanje će dostaviti u pisanom obliku. 

Marin Živković zatražio je da se za gradsku parcelu kod spoja ulica Ivane Brlić Mažuranić i Medarske pošalje upit i „Zrinjevcu“ kako bi se utvrdilo što se tamo radi. Također je postavio upit vezano za k.č. 4681 4685 križanje Medarske i Poljskog puta da li se može dobiti lokacijska dozvola na uvid, što treba proslijediti nadležnom gradskom uredu. 
Završeno u  19,20  sati.
Zapisničar:

Jadranka Gobac 
Predsjednik

   Vijeća Gradske četvrti Stenjevec
Ivan Zelenić 
3

